CELEX: 52008DC0070
Language: mt
Date: 2008-02-12 00:00:00
Title: Rakkomandazzjoni mill-Kummissjoni lill-Kunsill dwar il-parteċipazzjoni tal-Komunità Ewropea fin-negozjati għal strument ġuridikament vinkolanti dwar il-merkurju, b’referenza għad-Deċiżjoni 24/3 tal-Kunsill Governattiv tal-programm tan-Nazzjonijiet Uniti dwar l-ambjent (UNEP)

Avviż Legali Importanti

|

52008DC0070

Rakkomandazzjoni mill-Kummissjoni lill-Kunsill dwar il-parteċipazzjoni tal-Komunità Ewropea fin-negozjati għal strument ġuridikament vinkolanti dwar il-merkurju, b’referenza għad-Deċiżjoni 24/3 tal-Kunsill Governattiv tal-programm tan-Nazzjonijiet Uniti dwar l-ambjent (UNEP)  /* KUMM/2008/0070 finali */  

	[pic] | KUMMISSJONI TAL-KOMUNITAJIET EWROPEJ |Brussel 12.2.2008KUMM(2008) 70 finaliRAKKOMANDAZZJONI MILL-KUMMISSJONI LILL-KUNSILLdwar il-parteċipazzjoni tal-Komunità Ewropea fin-negozjati għal strument ġuridikament vinkolanti dwar il-merkurju, b’referenza għad-Deċiżjoni 24/3 tal-Kunsill Governattiv tal-Programm tan-Nazzjonijiet Uniti dwar l-Ambjent (UNEP)A. MEMORANDUM TA’ SPJEGAZZJONI1. GħANIJIETL-għan tar-Rakkomandazzjoni huwa li tiżgura pożizzjoni Komunitarja ta’ negozjati affidabbli, konsistenti u effiċjenti fil-proċess li se jinbeda dalwaqt mill-Kunsill Governattiv tal-Programm tan-Nazzjonijiet Uniti dwar l-Ambjent (UNEP) fl-24 sessjoni tiegħu (Deċiżjoni 24/3 dwar il-ġestjoni tal-kimiki), bl-għan li jkun adottat strument internazzjonali ġuridikament vinkolanti dwar il-merkurju.2. KUNTEST ġENERALIIl-UNEP irrikonoxxa diġà fl-2003 li kien hemm evidenza suffiċjenti ta’ impatti ta’ ħsara globali mill-merkurju u l-komposti tiegħu biex tiġġustifika azzjoni internazzjonali biex jitnaqqas ir-riskju għas-saħħa tal-bniedem u għall-ambjent mir-rilaxx tal-merkurju u l-komposti tiegħu fl-ambjent. Id-Deċiżjoni, li tistabbilixxi “Programm għal azzjoni internazzjonali dwar il-merkurju”, ma talbet l-ebda azzjoni ġuridikamanet vinkolanti dwar il-merkurju fuq livell globali.It-23 Sessjoni tal-Kunsill Governattiv (GC) adottat id-Deċiżjoni 23/9 li ħalliet il-valutazzjoni “tal-ħtieġa għal aktar azzjoni dwar il-merkurju, bil-kunsiderazzjoni ta’ sensiela sħiħa ta’ għażliet, inkluża l-possibilità ta’ strument ġuridikament vinkolanti, ta’ sħubiji u ta’ azzjonijiet oħra” għas-sessjoni ta’ wara.”L-24 Sessjoni ta’ l-UNEP GC reġgħet bdiet id-dibattitu dwar il-ħtieġa ta’ strument ġuridikament vinkolanti fuq livell internazzjonali. Sa dak iż-żmien ma seta’ jintlaħaq l-ebda qbil. Madankollu l-GC ddeċidiet dwar lista ta’ kwistjonijiet prijoritarji, inkluż it-tnaqqis tal-forniment u tad-domanda globali għall-merkurju, u waqqfet grupp ta’ ħidma ad hoc b’mandat indeterminat (AHOEWG) biex jeżamina, għal kull waħda mill-prijoritajiet, is-sensiela ta’ miżuri u strateġiji ta’ reazzjoni disponibbli, il-probabilità u l-effikaċja ta’ approċċi volontarji u ġuridikament vinkolanti, l-għażliet ta’ implimentazzjoni u kemm jiswew il-miżuri u l-istrateġiji ta’ reazzjoni u l-benefiċċji tagħhom[1].Il-grupp ta’ ħidma ad hoc b’mandat indeterminat għandu jiltaqa' darbtejn, darba qabel l-għaxar Sessjoni Speċjali tal-GC ta' l-UNEP, fil-ġimgħa tat-12 ta' Novembru 2007, u għat-tieni darba bejn dik is-Sessjoni Speċjali u l-ħamsa u għoxrin laqgħa regolari tal-GC ta’ l-UNEP ppjanata għal Frar 2009. Il-grupp għandu l-mandat li jipprovdi rapport ta’ progress lis-Sessjoni Speċjali u rapport finali li jippreżenta għażliet u rakkomandazzjonijiet b’kunsens lill-GC 25.Fuq il-livell ta’ l-UE, il-Kummissjoni adottat l-Istrateġija Komunitarja dwar il-Merkurju [ titolu mhux uffiċjali ][2] fl-2005. L-azzjoni 5 ta’ l-Istrateġija tgħid: “Bħala kontribuzzjoni proattiva għal sforz globalment organizzat propost sabiex titwaqqaf bil-ftit il-ftit il-produzzjoni primarja tal-merkurju u jitwaqqaf id-dħul mill-ġdid fis-suq ta’ dak li jkun fadal, … il-Kummissjoni għandha l-ħsieb … li twaqqaf bil-ftit il-ftit l-esportazzjoni tal-merkurju mill-Komunità sa l-2011”. L-azzjoni 20 tistipula li “sabiex jitnaqqas il-forniment tal-merkurju internazzjonalment, il-Komunità għandha ssostni twaqqif bil-ftit il-ftit globali tal-produzzjoni primarja u tinkoraġġixxi pajjiżi oħra biex iwaqqfu d-dħul mill-ġdid fis-suq ta’ dak li jkun fadal”. B’reazzjoni għall-Istrateġija, il-Kunsill, fir-Riżoluzzjoni tiegħu ta’ l-24 ta’ Jannar 2005 enfasizza l-importanza ta’ din l-azzjoni, iżda qal ukoll li dan “ mhux se jkun suffiċjenti sabiex jipproteġi s-saħħa tal-bniedem u l-ambjent mill-effetti negattivi tal-merkurju rilaxxat fl-ambjent ” u għalhekk “ addizzjonalment hemm il-ħtieġa ta’ impenn internazzjonali, bl-għan ta' ftehim fuq strument ġuridikament vinkolanti ".Il-pożizzjoni ta’ l-UE waqt l-24 Sessjoni tal-Kunsill Governattiv tal-UNEP (5-9 ta’ Frar 2007) baqgħet din. Kien hemm ftit appoġġ fuq livell globali għal regolament ġuridikament vinkolanti dwar il-merkurju mill-pajjiżi Afrikani u tan-Nofsinhar ta’ l-Amerka, iżda oħrajn bħall-Istati Uniti, il-Kanada, iċ-Ċina u l-Indja rrifjutaw li jimpenjaw ruħhom għal approċċ LBI, talanqas għalissa.Għalhekk huwa evidenti li l-istruttura b’erba’ stadji implimentata issa mill-UNEP, kif deskritta hawn fuq, se tkun deċiżiva għall-impenn tal-Komunità internazzjonali għal aktar azzjoni permezz ta’ LBI, jew billi tingħata preferenza lil strumenti oħra. Anke jekk il-grupp mhuwiex formalment imfassal bħala korp ta’ negozjar, huwa evidenti mill-aħħar laqgħat tal-GC li, fil-fatt, se jaħdem ħafna bħal kumitat internazzjonali ta’ negozjar fl-ewwel fażi tal-ħidma tiegħu. L-ambizzjoni tal-Komunità li tasal għal strument globali ġuridikament vinkolanti dwar il-merkurju għandha għalhekk titressaq u tkun appoġġata b’mod konsistenti u konvinċenti. Kooperazzjoni akbar li tiżgura input ta’ kwalita għolja fil-proċess hija ta’ importanza kbira.3. DISPOżIZZJONIJIET KOMUNITARJI EżISTENTIIl-merkurju huwa sustanza li diġà hija rregolata ħafna minn leġiżlazzjoni eżistenti f’livell Komunitarju. L- acquis relatat mal-merkurju jikkonsisti minn madwar għaxar Direttivi u Deċiżjonijiet li jillimitaw il-kontenut tal-merkurju f’ċerti prodotti, minn kożmetiċi sa batteriji, jew li jirrestrinġu l-kummerċalizzazzjoni u l-użu ta’ prodotti li fihom il-merkurju. Lista b’deskrizzjoni fil-qosor ta’ leġiżlazzjoni Komunitarja relatata mal-merkurju tingħata fil-kapitolu 5.3 tal-Valutazzjoni ta’ l-Impatt mehmuża mal-proposta riċenti ta' Regolament fuq il-projbizzjoni ta’ esportazzjonijiet u l-ħażna sikura ta’ merkurju metalliku[3]. Biċċa leġiżlazzjoni Komunitarja oħra importanti li għadha fil-proċess leġiżlattiv hija l-Proposta għal Direttiva li għandha x’taqsam mar-restrizzjonijiet dwar il-marketing ta’ ċertu tagħmir għall-kejl li fih il-merkurju[4]. Din il-Proposta, kif ukoll l-Istrateġija tal-Merkurju nnifisha, hija komplementata b’Valutazzjoni ta’ l-Impatt.B. RAKKOMANDAZZJONIFid-dawl ta' dan kollu, il-Kummissjoni tirrakkomanda:a) li l-Kunsill jawtorizza lill-Kummissjoni biex tipparteċipa, f'isem il-Komunità Ewropea, fir-rigward ta’ kwistjonijiet li jaqgħu taħt il-kompetenza tal-Komunità, fin-negozjati li jwasslu għal strument ġuridikament vinkolanti dwar il-merkurju b’referenza għad-Deċiżjoni 24/3 tal-GC ta’ l-UNEP, u tibda bil-grupp ta’ ħidma ad hoc b’mandat indeterminat imwaqqaf b’din id-Deċiżjoni;b) li l-Kunsill jawtorizza lill-Kummissjoni twettaq dawn in-negozjati f'isem il-Komunità Ewropea, b'konsultazzjoni mal-kumitat speċjali maħtur mill-Kunsill b’konformità mad-Direttivi ta’ negozjati mfissra fl-Anness;c) li, meta n-negozjati jitrattaw kwistjonijiet li jaqgħu taħt il-kompetenza komuni tal-Komunità u ta' l-Istati Membri, il-Kummissjoni u l-Istati Membri għandhom jikkooperaw mill-qrib waqt il-proċess tan-negozjati, bil-għan li tintlaħaq unità fir-rappreżentanza internazzjonali tal-Komunità Ewropea.ANNESSId-Direttivi tan-Negozjati1. Fil-proċess ta’ valutazzjoni u ta’ negozjati taħt il-patroċinju tal-UNEP l-Kummissjoni se tiżgura li s-sensiela kollha ta' miżuri u ta’ għażliet disponibbli għall-ġestjoni tar-riskju globali tal-merkurju huma kkunsidrati, b’attenzjoni partikolari fuq il-produzzjoni primarja tal-merkurju, ir-restrizzjonijiet fin-negozju tal-merkurju metalliku, tal-prodotti li fihom il-merkurju u ta’ l-użu tal-merkurju fl-industrija tal-klor-alkali. Il-Kummissjoni se taħdem bl-għan ta’ l-adozzjoni bikrija ta’ miżuri ġuridikament vinkolanti adattati u li jkopru dawn l-affarijiet u lil dawk involuti b’mod rilevanti fis-suq dinji.2. Il-Kummissjoni għandha tiżgura li d-dispożizzjonijiet ta’ l-istrument ġuridikament vinkolanti futur huma konsistenti mal-leġiżlazzjoni Komunitarja rilevanti, ma’ impenni internazzjonali u ma’ l-objettivi tal-politiki Komunitarji, b’mod partikolari ta’ l-Istrateġija Komunitarja dwar il-Merkurju.3. Il-Kummissjoni għandha tiżgura li l-abbozz ta' strument ġuridikament vinkolanti dwar il-merkurju jinkludi dispożizzjonijiet xierqa li jippermettu li l-Komunità ssir Parti Kontraenti miegħu.4. Il-Kummissjoni għandha tirrapporta lill-Kunsill dwar ir-riżultati tan-negozjati u, fejn xieraq, dwar kwalunkwe problema li tista' tinqala' matul in-negozjati.[1] Id-Deċiżjoni tal-GC tal-UNEP 24/3 tad-9 ta' Frar 2007[2] COM (2005)20 finali, 28.1.2005[3] COM(2006)636 finali, 26.10.2006[4] COM (2006)69 finali, 21.2.2006